

#  Αποστολή με e-mail

#

#  ΕΛΛΗΝΙΚΗ ΔΗΜΟΚΡΑΤΙΑ Ηγουμενίτσα 4 Δεκεμβρίου 2023

 **ΠΕΡΙΦΕΡΕΙΑ ΗΠΕΙΡΟΥ**

 **ΠΕΡΙΦΕΡΕΙΑΚΗ ΕΝΟΤΗΤΑ**

 **ΘΕΣΠΡΩΤΙΑΣ**

**ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ**

 **ΔΕΛΤΙΟ ΤΥΠΟΥ**

**Η ΟΠΤΙΚΗ ΙΝΑ ΣΤΗ ΛΩΡΙΔΑ ΤΗΣ ΣΑΓΙΑΔΑΣ**

Μετά από παρέμβαση του Αντιπεριφερειάρχη Θωμά. Πιτούλη

Ένα πάγιο εξαιρετικής σημασίας αίτημα των Επιχειρηματιών που δραστηριοποιούνται στη Λωρίδα της Σαγιάδας , αυτό της επέκτασης- ανάπτυξης της Οπτικής ίνας στην περιοχή , μπήκε σε στάδιο υλοποίησης .

Μετά από πολλές προσπάθειες του Αντιπεριφερειάρχη Θεσπρωτίας Θωμά Πιτούλη ο οποίος έθεσε το θέμα στο υψηλότερο πολιτικό επίπεδο , στο γραφείο του Πρωθυπουργού , συνεργεία της Cosmote ξεκίνησαν ήδη τις μετρήσεις στην περιοχή για να συνταχτεί η απαραίτητη μελέτη.

Στην τελευταία επίσκεψη του Πρωθυπουργού στην Ηγουμενίτσα ο Αντιπεριφερειάρχης συναντήθηκε με τον Διευθυντή του Γραφείου του Πρωθυπουργού κ. Νέζη ενημερώνοντας τον για πολλοστή φορά δια ζώσης , για την ανάγκη ανάπτυξης - επέκτασης της οπτικής ίνας προκειμένου για να καλυφθούν οι ανάγκες της Επιχειρηματικής κοινότητας που δραστηριοποιείται στην περιοχή , των κατοίκων αλλά και του Στρατού .

Ο κ. Νέζης και στη συνέχεια ο Υπουργός Ψηφιακής Πολιτικής κ . Παπαστεργίου , τους οποίους και ευχαρίστησε ο Αντιπεριφερειάρχης , επιλήφθηκαν του θέματος και σύντομα θα έχουμε τη μελέτη για να προχωρήσει το έργο.